(Návrh)

**Rámcová dohoda**

č. SE-VO1-2020/003544-xxx

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a zákona č. 343/2005 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Dohoda“) medzi:

Zmluvné strany

1. **Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený: Mgr. Ján Lazar, štátny tajomník Ministerstva vnútra Slovenskej republiky, na základe plnej moci č. p. KM-OPS-2020/002357-088 zo dňa 20.04.2020

IČO: 00151866

DIČ: 2020571520

Bankové spojenie: Štátna pokladnica

Číslo účtu: 7000399957/8180

IBAN: SK7881800000007000180023

Kontaktná osoba:

(ďalej len ako „**objednávateľ**“)

2. **Zhotoviteľ:**

Obchodné meno:

Sídlo:

V zastúpení:

IČO:

DIČ:

IČ DPH:

Bankové spojenie:

Číslo účtu:

IBAN:

Kontaktná osoba:

Tel.:

Zapísaný v Obchodnom registri Okresného súdu  \_\_\_\_\_\_\_\_\_\_\_\_, vložka číslo: \_\_\_\_\_\_\_\_, oddiel \_\_\_\_.

(ďalej len ako „**zhotoviteľ**“)

(objednávateľ a zhotoviteľ budú označovaní tiež ako „**Zmluvné strany**” alebo jednotlivo „**Zmluvná strana**“).

**Čl. I**

**Úvodné ustanovenia**

## Objednávateľ ako verejný obstarávateľ dňa [•] vyhlásil oznámením č. [•], zverejneným vo Vestníku verejného obstarávania č. [•] verejné obstarávanie (postupom verejnej súťaže s uplatnením § 66 ods. 7 druhej vety zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)) na predmet zákazky: „Výroba a dodanie tabuliek s evidenčným číslom Slovenskej republiky a súvisiace služby II.“ (ďalej len „**Verejné obstarávanie**“).

## Na základe vyhodnotenia ponúk vo Verejnom obstarávaní bola vybratá ponuka zhotoviteľa ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa Zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu podľa § 83 ods. 4 Zákona o verejnom obstarávaní.

* 1. Neoddeliteľnú súčasť tejto Dohody tvoria tieto prílohy:

Príloha č. 1 - Opis predmetu zákazky spolu s jeho prílohami, prílohou A – Technické požiadavky, prílohou B – Vzory tabuliek s evidenčným číslom a prílohou C – Špecifikácia rozmerov, farebného vyhotovenia a ďalších parametrov pre výrobu a dodanie TEČ (ďalej len „**Príloha č. 1**“)

Príloha č. 2 - Štruktúrovaný rozpočet ceny - jednotkové ceny podľa typov TEČ (ďalej len „**Príloha č. 2**“)

Príloha č. 3 - Miesta dodania - sídla oprávnených zástupcov objednávateľa (ďalej len „**Príloha č. 3**“)

Príloha č. 4 - Zoznam subdodávateľov (ďalej len „**Príloha č. 4**“)

* 1. V prípade, ak bude špecifikácia Diela, ktoré je predmetom tejto Dohody (ako je definované v čl. II. bod 2.1.1. tejto Dohody), opísaná v Prílohe č. 1, v rozpore s Prílohou č. 2, má prednosť znenie Prílohy č. 1. Príloha č. 1 sa ďalej použije ako nástroj na výklad obsahu a rozsahu Diela a ďalších práv a povinností podľa tejto Dohody.
  2. Do 10 dní od účinnosti Dohody zhotoviteľ vyhotoví a predloží objednávateľovi výrobnú dokumentáciu TEČ obsahujúcu všetky farebné prevedenia, typy, kódy a rozmery TEČ podľa Prílohy č.1 špecifikácie bezpečnostných prvkov, farebného vyhotovenia a ďalších parametrov pre výrobu a dodanie tabuliek s evidenčným číslom. Na tento účel objednávateľ poskytne zhotoviteľovi bezodkladne po účinnosti Dohody špecifikáciu bezpečnostných prvkov. Objednávateľ bezodkladne schváli predloženú výrobnú dokumentáciu ak zodpovedá požiadavkám tejto Dohody a špecifikácii bezpečnostných prvkov. V prípade ak predložená výrobná dokumentácia nebude zodpovedať požiadavkám tejto Dohody a špecifikácii bezpečnostných prvkov, objednávateľ zhotoviteľovi oznámi konkrétne rozpory a zhotoviteľ je povinný bezodkladne predložiť na schválenie riadne vyhotovenú výrobnú dokumentáciu.

**Čl. II**

**Predmet Dohody**

## Predmetom tejto Dohody je:

* + 1. záväzok zhotoviteľa riadne a včas vyrobiť a dodať objednávateľovi dielo špecifikované v bode 2.2. tohto článku tejto Dohody a v Prílohe č. 1 tejto Dohody a výrobnej dokumentácii a poskytnúť objednávateľovi všetky súvisiace služby za podmienok stanovených touto Dohodou počas doby trvania tejto Dohody na základe písomných objednávok zo strany objednávateľa upravených v čl. IV bod 4.1. tejto Dohody a špecifikácií podľa čl. IV bod 4.2. až 4.4. tejto Dohody (ďalej spolu aj ako „**Dielo**“);
    2. záväzok objednávateľa uhradiť zhotoviteľovi za Dielo cenu dohodnutú v čl. III tejto Dohody a  poskytnúť mu súčinnosť v rozsahu uvedenom v tejto Dohode (vrátane príloh).
  1. Dielom sa na účely tejto Dohody rozumie výroba a dodanie:
     1. tabuliek s evidenčným číslom (ďalej len „**EČ**“) a ich duplikátov;
     2. tabuliek s osobitným  EČ a ich duplikátov;
     3. tabuliek so zvláštnym EČ a ich duplikátov;
     4. tabuliek s EČ určených pre vozidlá s čiastočným alebo plne elektrickým pohonom (tzv. BEV (Battery Electric Vehicle), PHEV (Plug-in Hybrid Electric Vehicle) a FCEV (Fuell Cell Electric Vehicle)) a ich duplikátov;
     5. tabuliek s EČ s určeným zložením číslic a písmen ako skladové zásoby objednávateľa podľa § 124 ods. 5 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (ďalej len „**Zákon o cestnej premávke**“);
     6. tabuliek s EČ s určeným zložením číslic a písmen určených pre vozidlá s čiastočným alebo plne elektrickým pohonom (tzv. BEV (Battery Electric Vehicle), PHEV ( Plug-in-Hybrid Electric Vehicle) a FCEV (Fuell Cell Electric Vehicle));
     7. jednotlivo denne elektronickými prostriedkami zadávaných individuálnych EČ s voliteľnou logistikou, t.j. alfanumerikou (ďalej len „**EČVL**“) a ich duplikátov; alfanumerikou sa na účely tejto Dohody rozumie povolený súbor znakov, t. j. latinských písmen a arabských číslic na tabuľke s evidenčným číslom;
     8. jednotlivo denne elektronickými prostriedkami zadávaných tabuliek s EČ a EČVL s bielym podkladom vyrobeným zo zmesi polykarbonátu a polyesteru vyžarujúcich svetlo pri zapnutom osvetlení vozidla a ich duplikátov;
     9. jednotlivo denne elektronickými prostriedkami zadávaných tabuliek s EČ a EČVL určených pre nosiče bicyklov a ich duplikátov;
     10. jednotlivo denne elektronickými prostriedkami zadávaných tabuliek s EČVL určených pre vozidlá s čiastočným alebo plne elektrickým pohonom (tzv. BEV (Battery Electric Vehicle), PHEV (Plug-in-Hybrid Electric Vehicle) a FCEV (Fuell Cell Electric Vehicle)) a ich duplikátov;
     11. jednotlivo denne elektronickými prostriedkami zadávaných tabuliek s EČ a tabuliek s EČVL pre vozidlá s čiastočným alebo plne elektrickým pohonom určených pre nosiče bicyklov a ich duplikátov;
     12. tabuliek (nálepiek) s písmenami CD a CC,

pričom všetky sú realizované aplikáciou (lamináciou) fólie so spätným odrazom (retroreflektívnej fólie) na podklad zo zliatin ľahkých kovov spĺňajúci delegovanú smernicu Komisie (EÚ) č. 2015/863 z 31.03.2015, ktorou sa mení príloha II k smernici Európskeho parlamentu a Rady 2011/65/EÚ, pokiaľ ide o zoznam obmedzovaných látok („RoHS 3“) alebo sú realizované aplikáciou (lamináciou) fólie so spätným odrazom (retroreflektívnej fólie) na biely podklad zo zmesi polykarbonátu a polyesteru a sú určené pre motorové, prípojné a akékoľvek iné cestné vozidlá podliehajúce evidencii podľa Zákona o cestnej premávke (tabuľky popísané v bodoch 2.2.1. až 2.2.12. tohto článku tejto Dohody sú ďalej označované ako „**TEČ**“), ktoré budú spĺňať technické požiadavky a budú v súlade so všeobecne záväznými právnymi predpismi platnými na území Slovenskej republiky, a to najmä:

1. Zákonom o cestnej premávke v znení neskorších predpisov;
2. vyhláškou Ministerstva vnútra Slovenskej republiky č. 9/2009 Z. z. ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov;
3. technickými normami STN ISO 7591 a ISO 3098-1 alebo ekvivalentnými;
4. systémami manažérstva podľa ISO 9001, ISO 14001 a ISO 27001 alebo ekvivalentnými;
5. Nariadením Rady (ES) č. 2411/98 z 03.11.1998 o uznávaní rozlišovacieho znaku členského štátu, v ktorom sú motorové a ich prípojné vozidlá evidované, v doprave vo vnútri Spoločenstva;
6. zákonom NR SR č. 63/1993 Z. z. o štátnych symboloch Slovenskej republiky a ich používaní v znení neskorších predpisov;
7. výrobnou dokumentáciou TEČ vydanou aj v budúcnosti, technickými požiadavkami, špecifikáciou bezpečnostných prvkov, vzormi TEČ a špecifikáciou rozmerov, farebného vyhotovenia a ďalších parametrov pre výrobu a dodanie TEČ upravujúcimi Predmet zákazky v Prílohe č. 1 Dohody a v súlade s Prílohou č. 2 Dohody;
8. v súlade s obsahom Dohody;
9. akýchkoľvek iných všeobecne záväzných právnych predpisov platných na území Slovenskej republiky upravujúcich náležitosti TEČ.

Pre zamedzenie budúcich rozporov sa Zmluvné strany dohodli, že v prípade, ak sa počas doby trvania tejto Dohody zmenia všeobecne záväzné právne predpisy platné na území Slovenskej republiky určujúce podobu TEČ, zhotoviteľ bude dodávať objednávateľovi TEČ vždy v súlade s aktuálnym znením všeobecne záväzných právnych predpisov platných na území Slovenskej republiky.

* 1. Súčasťou Diela sú aj:
     1. služby súvisiace s výrobou, skladovaním a dodaním TEČ ako je ďalej uvedené v tejto Dohode;
     2. implementácia čiastočne alebo úplne integrovaných bezpečnostných a iných znakov, vytváranie alfanumerických znakov mechanickými technológiami a/alebo iných znakov a tvarov, nanesenie farebnej vrstvy, označenie TEČ pre účely balenia a ich následnej distribúcie prepravou podľa podmienok určených v tejto Dohode, na adresu sídiel všetkých oprávnených zástupcov objednávateľa a  prevádzkovanie, modifikovanie a modernizáciu prostriedkov informačných technológií, slúžiacich na zadávanie a prijímanie požiadaviek na výrobu a dodanie TEČ medzi objednávateľom a zhotoviteľom určených v tejto Dohode;
     3. služby súvisiace s dokladovaním zhody a kvality vyrábaných TEČ, podľa podmienok určených v čl. IV bod 4.11. tejto Dohody.
  2. Ak sa budú na plnení záväzkov zhotoviteľa vyplývajúcich z tejto Dohody podieľať viaceré subjekty, práva z tejto Dohody voči objednávateľovi môže uplatňovať výlučne vedúci zhotoviteľ, ktorým je [•], so sídlom [•], IČO: [•]. Vedúci zhotoviteľ podľa predchádzajúcej vety je oprávnený vykonávať fakturáciu ceny v mene zhotoviteľov, a tiež je za zhotoviteľov výlučne tento oprávnený vykonávať iné práva voči objednávateľovi vyplývajúce z tejto Dohody alebo zo všeobecne záväzných právnych predpisov platných na území Slovenskej republiky, pokiaľ Dohoda (vrátane príloh) v konkrétnom prípade neurčí inak.

**Čl. III**

**Cena Diela a platobné podmienky**

* 1. Objednávateľ sa zaväzuje zaplatiť zhotoviteľovi za riadne a včas vyrobené a dodané Dielo cenu v súlade s ustanoveniami tejto Dohody a jej príloh.
  2. Cena Diela sa bude na účely tejto Dohody určovať ako súčin jednotkových cien za jednotlivé TEČ vyjadrené v mene euro bez dane z pridanej hodnoty (jednotkové ceny za jednotlivé TEČ sú uvedené v Prílohe č. 2 Dohody) a počtu dodaného a akceptovaného množstva TEČ. Príslušná daň z pridanej hodnoty (ďalej len „**DPH**“) bude uhradená v zmysle všeobecne záväzných právnych predpisov platných na území Slovenskej republiky, najmä zákona č. 222/2004 Z. z. o dani z pridanej hodnoty v znení neskorších prepisov (ďalej len „**Zákon o DPH**“). DPH pripočítaná k cene je v čase uzatvorenia Dohody vo výške stanovenej platným Zákonom o DPH v deň vzniku daňovej povinnosti. Ak dôjde k zmene DPH zmenou všeobecne záväzných právnych predpisov platných na území SR, dohodnutá zmluvná cena bez DPH sa nemení. Cena sa považuje za uhradenú dňom odpísania finančných prostriedkov z účtu objednávateľa uvedeného v záhlaví tejto Dohody v časti Objednávateľ.
  3. V cene Diela sú zahrnuté všetky náklady spojené s plnením predmetu tejto Dohody, najmä náklady na materiál, balenie, náklady na dopravu do miesta plnenia a ostatné náklady spojené s predmetom Diela, náklady na schvaľovací proces a výrobu vzoriek, súvisiace služby, náklady na prevádzkovanie, modifikovanie a modernizáciu prostriedkov informačných technológií, slúžiacich na zadávanie a prijímanie požiadaviek na výrobu a dodanie TEČ medzi objednávateľom a zhotoviteľom určených v tejto Dohode, mzdové náklady a iné, a tiež svoj primeraný zisk.
  4. Zmluvné strany sa dohodli na každoročnej možnosti zvýšenia ceny jednotkových cien za jednotlivé TEČ o mieru inflácie. Zvýšenie cien je možné vykonať o mieru inflácie meranou indexom spotrebiteľských cien v Slovenskej republike za predchádzajúci kalendárny rok oproti roku, ktorý mu predchádzal, ako je uvedený v Potvrdení o miere inflácie v SR zverejňovaným Štatistickým úradom Slovenskej republiky na [www.statistics.sk](http://www.statistics.sk). Zvýšenie cien bude realizované na základe oznámenia zhotoviteľa objednávateľovi a predloženia Potvrdení o miere inflácie v SR zo Štatistického úradu Slovenskej republiky (ďalej len „**Oznámenie**“) zhotoviteľom objednávateľovi. Zhotoviteľ má nárok na takto navýšenú cenu za Dielo od nasledujúceho kalendárneho roka po doručení Oznámenia objednávateľovi.
  5. Zhotoviteľovi po výrobe a dodaní Diela objednávateľovi alebo oprávneným zástupcom objednávateľa podľa čl. V bod 5.1. tejto Dohody vzniká právo vystaviť faktúru za dodané a oprávneným zástupcom objednávateľa prevzaté Dielo (TEČ) vždy prvým dňom kalendárneho mesiaca nasledujúcim po kalendárnom mesiaci, v ktorom bolo dodané Dielo.
  6. Faktúra musí obsahovať náležitosti daňového dokladu. Prílohou faktúry musí byť dodací list odsúhlasený oprávnenými osobami objednávateľa, ktorý bude potvrdzovať dodanie Diela uvedeného v predmetnej faktúre. Splatnosť faktúry je tridsať (30) dní odo dňa jej doručenia objednávateľovi. Sumu uvedenú na faktúru objednávateľ uhradí výhradne formou prevodného platobného príkazu prostredníctvom svojho finančného ústavu v prospech účtu zhotoviteľa uvedeného v záhlaví tejto Dohody v časti Zhotoviteľ.
  7. Zhotoviteľ doručí faktúru v dvoch vyhotoveniach na adresu objednávateľa v uzavretej obálke, doporučene s označením: „FAKTÚRA“. Objednávateľ a zhotoviteľ sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a  centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.
  8. Ak nie sú objednávateľovi spolu s faktúrou predložené všetky povinné prílohy alebo objednávateľ namieta formálnu alebo vecnú správnosť faktúry (faktúra napr. neobsahuje všetky zákonom alebo Dohodou stanovené náležitosti alebo obsahuje nesprávne alebo neúplné údaje), je objednávateľ oprávnený vrátiť zhotoviteľovi faktúru spolu s písomným odôvodnením vrátenia faktúry s uvedením konkrétnych nedostatkov, ktoré bránia jej akceptácii zo strany objednávateľa. V prípade vrátenia faktúry lehota splatnosti vrátenej faktúry neplynie, znova začne plynúť až po doručení formálne a vecne správnej faktúry objednávateľovi spolu so všetkými povinnými prílohami.

**Čl. IV**

**Spôsob objednávania Diela, dodacie podmienky**

4.1. Objednávateľ najneskôr do 30. septembra kalendárneho roka predchádzajúceho roku, na ktorý sa objednávka zadáva, objedná u zhotoviteľa na základe svojich potrieb písomne konkrétny počet kusov TEČ podľa jednotlivých typov, ktoré si žiada vyrobiť na nasledujúci kalendárny rok. Pre obdobie od prvého dňa nadobudnutia účinnosti tejto Dohody do konca kalendárneho roka, v ktorom Dohoda nadobudla účinnosť, zadá a doručí objednávateľ objednávku ku dňu účinnosti Dohody pre toto obdobie. Ak Dohoda nadobudne účinnosť po 30. septembri kalendárneho roka, objednávateľ zadá a doručí objednávku podľa prvej vety tohto bodu 4.1. pre kalendárny rok nasledujúci po roku, v ktorom Dohoda nadobudla účinnosť, ku dňu nadobudnutia účinnosti tejto Dohody. Objednávateľ je v priebehu kalendárneho roka oprávnený písomným oznámením zhotoviteľovi zvýšiť alebo znížiť objednaný počet kusov TEČ pre kalendárny rok až do 80% zadanej ročnej objednávky. Zvýšenie alebo zníženie objednaného počtu kusov TEČ pre kalendárny rok bude zadávané štvrťročne spolu so štvrťročnou špecifikáciou výroby a dodania TEČ pre daný štvrťrok v súlade s bodom 4.3. tejto Dohody. Zhotoviteľ sa zaväzuje takto zvýšený alebo znížený počet kusov TEČ vyrobiť a dodať objednávateľovi v rozsahu podľa štvrťročných špecifikácií uvedených v bode 4.3. a denných špecifikácií podľa bodu 4.4. tejto Dohody.

* 1. Zmluvné strany sa dohodli na výrobe a dodaní Diela podľa špecifikácií zo strany objednávateľa pre konkrétny štvrťrok kalendárneho roka (tzv. štvrťročné špecifikácie) podľa bodu 4.3. tohto článku tejto Dohody alebo podľa špecifikácie zadanej jednotlivo denne elektronickými prostriedkami, v pracovných dňoch ako je špecifikované v bode 4.4. tohto článku tejto Dohody (tzv. denné špecifikácie).
  2. Štvrťročná špecifikácia výroby a dodania TEČ a tabuliek (nálepiek) s písmenami CD a CC, uvedených v čl. II bod 2.2. tejto Dohody ako skladové zásoby objednávateľa s určením miest plnenia pre každú TEČ pre konkrétny kalendárny štvrťrok kalendárneho roka bude doručená objednávateľom zhotoviteľovi najneskoršie dva (2) mesiace pred začatím konkrétneho kalendárneho štvrťroka, t.j. do 31. januára, 30. apríla, 31. júla, resp. 31. októbra; tým nie je dotknutý spôsob zadávania denných špecifikácií uvedený v bode 4.4. tohto článku tejto Dohody. Pre vylúčenie pochybností prvá štvrťročná špecifikácia bude doručená objednávateľom zhotoviteľovi najneskôr do pätnásť (15) dní odo dňa nadobudnutia účinnosti tejto Dohody a táto bude záväzná pre Zmluvné strany; rovnako sa bude postupovať aj pre účely prvej štvrťročnej špecifikácie pre prvý štvrťrok kalendárneho roka nasledujúceho po dni účinnosti tejto Dohody, ak Dohoda nadobudne účinnosť po 31. októbri.
  3. Denné špecifikácie, t.j. možnosť objednávateľa zadať požiadavky na výrobu a dodanie TEČ jednotlivo denne, uvedené v čl. II bod 2.2. tejto Dohody, a to (i) duplikátov tabuliek s EČ, (ii) duplikátov tabuliek s osobitným EČ, (iii) tabuliek so zvláštnym EČ a ich duplikátov, (iv) tabuliek s EČ určených pre vozidlá s čiastočným alebo plne elektrickým pohonom (tzv. BEV (Battery Electric Vehicle), PHEV (Plug-in-Hybrid Electric Vehicle) a FCEV (Fuell Cell Electric Vehicle)), (v) tabuliek s EČ a EČVL s bielym podkladom vyrobeným zo zmesi polykarbonátu a polyesteru vyžarujúcich svetlo pri zapnutom osvetlení vozidla a ich duplikátov, (vi) tabuliek s EČ a EČVL určených pre nosiče bicyklov a ich duplikátov, (vii) individuálnych EČ s voliteľnou logistikou, t.j. alfanumerikou (EČVL) a ich duplikátov, (viii) tabuliek s  EČVL určených pre vozidlá s čiastočným alebo plne elektrickým pohonom (tzv. BEV (Battery Electric Vehicle), PHEV (Plug-in-Hybrid Electric Vehicle) a FCEV (Fuell Cell Electric Vehicle)) a ich duplikátov a (ix) tabuliek s EČ a EČVL pre vozidlá s čiastočným alebo plne elektrickým pohonom určených pre nosiče bicyklov a ich duplikátov (ďalej len „**TEČ zadané jednotlivo denne**“), budú zhotoviteľovi doručené elektronickými prostriedkami s určením miest plnenia pre každú TEČ v pracovné dni nasledovne:
     1. požiadavky - podania z  pracovísk okresných/krajských dopravných inšpektorátov okresných/krajských riaditeľstiev Policajného zboru SR a Odboru dokladov a evidencií Prezídia Policajného zboru (ďalej len „**ODI/KDI OR/KR PZ SR a ODE PPZ**“), v Informačnom systéme EVO a podania podľa zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (podania prostredníctvom elektronických služieb národnej evidencie vozidiel – NEV a iných elektronických služieb) sa výhradne prostredníctvom informačného systému EVO prevádzkovaného objednávateľom budú do informačného systému prevádzkovaného zhotoviteľom zadávať vo forme súboru elektronických informácií požiadavky na výrobu a dodanie TEČ zadané jednotlivo denne; každá požiadavka musí obsahovať aj údaj o príslušnom ODI/KDI OR/KR PZ SR a ODE PPZ prideľujúcom dané EČ, resp. ktorý požiadavku zadal a kde bude zhotoviteľom dodané plnenie, ak nebudú dohodnuté iné údaje. Požiadavku na výrobu a dodanie je možné v informačných systémoch objednávateľa a zhotoviteľa zrušiť, resp. opraviť rovnakým spôsobom ako bola zadaná, avšak najneskôr do 24.00 hodiny dňa, v ktorom bola požiadavka zadaná, inak bude výroba a dodanie zhotoviteľom zrealizované.
     2. Zhotoviteľ každý pracovný deň vykoná kontrolu zadaných požiadaviek vykonaných podľa bodu 4.4.1. tejto Dohody, za obdobie predchádzajúceho pracovného dňa (ďalej len „**Obdobie**“), pričom táto kontrola, ak nebude dohodnuté inak, bude zameraná najmä na posúdenie zadanej požiadavky vzhľadom na povolené znaky a dĺžku textového reťazca. Následne zhotoviteľ vyhotoví v dohodnutom formáte sumár zadaných požiadaviek objednávateľa, ktoré prešli kontrolou podľa predchádzajúcej vety a  sú zadaním požiadavky na výrobu a dodanie Diela pre dané Obdobie (ďalej len „**Sumár zadaných požiadaviek na výrobu a dodávku TEČ za Obdobie**“) a tiež sumár chybne zadaných požiadaviek nespĺňajúcich požiadavky na povolené znaky a dĺžku textového reťazca (ďalej len „**Sumár záznamov TEČ vylúčených z automatického spracovania za Obdobie**“). Na požiadavky objednávateľa, ktoré neprešli kontrolou u zhotoviteľa, t.j. Sumár záznamov TEČ vylúčených z automatického spracovania za Obdobie alebo boli zrušené, sa neprihliada.
     3. V čase do 07.00 hodiny nasledujúceho pracovného dňa po uplynutí Obdobia zašle zhotoviteľ objednávateľovi na určenú elektronickú adresu Sumár zadaných požiadaviek na výrobu a dodávku TEČ za Obdobie a Sumár záznamov TEČ vylúčených z automatického spracovania za Obdobie automaticky, elektronickou poštou. Odoslaním Sumáru zadaných požiadaviek na výrobu a dodávku TEČ za Obdobie objednávateľovi sa pokladajú požiadavky objednávateľa na výrobu a dodanie TEČ podľa tohto bodu tejto Dohody za dané Obdobie za potvrdené.
     4. V súlade s potvrdeným zadaním na výrobu a dodanie podľa bodu 4.4.3 tohto článku tejto Dohody zhotoviteľ vyrobí príslušné TEČ s termínom dodania do miesta plnenia určeného objednávateľom vždy maximálne do piatich (5) dní od odoslania Sumáru zadaných požiadaviek na výrobu a dodávku TEČ za Obdobie objednávateľovi. Zodpovednosť za kontrolu obsahu a riešenie prípadných odchýlok uvedených v Sumáre zadaných požiadaviek na výrobu a dodávku TEČ za Obdobie odoslaný elektronickou poštou objednávateľovi nesie objednávateľ. V prípade omeškania zhotoviteľa s dodaním Diela podľa tohto bodu tejto Dohody bude uplatnená sankcia podľa čl. 10 bod 10.4 tejto Dohody.
     5. Zmluvné strany v záujme zabezpečenia elektronickej komunikácie pri objednávaní TEČ podľa tohto bodu tejto Dohody sa vzájomne zaväzujú poskytnúť si všetku potrebnú súčinnosť pri zavádzaní informačných systémov, nadväzovaní ich kompatibility, informovaní sa o poruchách týchto systémov a ich odstraňovaní.
  4. Oprávnené osoby objednávateľa potvrdia dodanie Diela alebo jeho časti zhotoviteľom podpísaním   
      dodacieho listu. Objednávateľ je povinný dodané Dielo skontrolovať podľa možnosti pri jeho dodaní.
  5. Pre vylúčenie všetkých pochybností zmluvné strany zhodne vyhlasujú, že počty TEČ uvedené v Prílohe č. 2 súťažných podkladov Verejného obstarávania predchádzajúceho uzatvoreniu tejto Dohody sú stanovené na základe kvalifikovaného odhadu Objednávateľa ohľadom množstva priemerne objednávaných a dodávaných TEČ v predchádzajúcom období. Množstvo Objednávateľom skutočne objednaných TEČ na základe tejto Dohody sa priamo odvíja od skutočných potrieb Objednávateľa. Objednávateľ si preto vyhradzuje právo predpokladané množstvo TEČ uvedené v súťažných podkladoch pre verejné obstarávanie predchádzajúce uzavretiu tejto Dohody nevyčerpať. Zhotoviteľovi nevzniká nárok na odobratie predpokladaného počtu TEČ uvedeného v súťažných podkladoch pre verejné obstarávanie predchádzajúce uzavretiu tejto Dohody ani na úhradu rozdielu medzi predpokladaným a skutočne objednaným množstvom TEČ, ani akýkoľvek iný finančný nárok alebo nárok na náhradu škody, resp. ušlého zisku. Zhotoviteľ bude plnenie predmetu tejto Dohody realizovať podľa skutočných potrieb Objednávateľa na základe objednávok, fakturovanie a platenie bude vykonávať podľa skutočne odovzdaných TEČ zhotovených Zhotoviteľom na základe tejto Dohody.
  6. Zhotoviteľ pri dodaní Diela zabalí TEČ v kusoch, resp. pároch do teplom zmrštiteľnej fólie, spolu s podrobným návodom na použitie. Štvrťročná špecifikácia výroby a dodania TEČ (bod 4.3. tejto Dohody) budú pre každé miesto určenia (okres) balené samostatne, a to nasledovne podľa Prílohy č. 1 časť C tejto Dohody – Špecifikácia rozmerov, farebného vyhotovenia a ďalších parametrov pre výrobu a dodanie tabuliek s TEČ: v kóde A, La a Ma, sa ukladá do nevratných kartónových obalov po 40 párov, v kóde B, Lb, Mb a Hb po 25 párov, v kóde C po 70 ks, v kóde D po 40 ks, v kóde E, Kk a S po 50 ks, v kóde F, K, G, H, R a Lm po 40 párov a v kóde P po 30 ks. TEČ zadané jednotlivo denne (bod 4.4. tejto Dohody) budú pre každé miesto určenia (okres) balené samostatne, a to v kóde A sa ukladá do nevratných kartónových obalov najviac po 5 párov alebo 10 ks, v kóde B najviac po 5 párov alebo 10 ks, v kóde E najviac po 5 párov alebo 10 ks, v kóde P, Hp a Ip najviac po 10 ks, alebo v prípade nižšieho počtu jednotlivo denne zadaných TEČ aj každú TEČ, resp. pár TEČ zabalí zhotoviteľ jednotlivo. Každý kartónový obal musí byť zalepený aj dvomi (2) kusmi bezpečnostných nálepiek, chrániacich pred neautorizovanou manipuláciou s TEČ.
  7. Požiadavka v bode 4.7. tohto článku tejto Dohody neplatí pre štvrťročne a pre denne špecifikované TEČ s povinnosťou doručovania pre zvláštne miesto plnenia – Centrum logistického zabezpečenia administratívnych činností MV SR Slovenská Ľupča, u ktorých je zhotoviteľ povinný každý jednotlivý kus, resp. pár týchto TEČ určených okresom po vložení do teplom zmrštiteľnej fólie, spolu s podrobným návodom na použitie, zabaliť do samostatného nevratného kartónového obalu so štítkom s vopred stanoveným množstvom údajov a jednorozmerným (1D), alebo dvojrozmerným (2D) čiarovým kódom umožňujúcim elektronické spracovanie zásielky (najmä alfanumeriku TEČ a dátum výroby), ktorý znesie viacnásobné zasielanie pozemnou prepravou, tzn. tieto TEČ sa vždy balia jednotlivo v samostatnom nevratnom kartónovom obale. Každý kartónový obal musí byť zalepený aj dvomi (2) kusmi bezpečnostných nálepiek s deštrukčným, tzv. VOID systémom, chrániacich pred neautorizovanou manipuláciou s TEČ.
  8. Zhotoviteľ je povinný k zabalenému Dielu podľa bodov 4.7. a 4.8. tohto článku tejto Dohody priložiť objednávateľom určený súbor doplňujúcich podkladov, a to podrobný návod na použitie, návratku s adresou pre vrátenie TEČ a iné medzi objednávateľom a zhotoviteľom dohodnuté podklady. Samostatne zabalené TEČ podľa bodov 4.7. a 4.8. tohto článku tejto Dohody zhotoviteľ zabalí do nevratných hromadných prepravných kartónových obalov umožňujúcich ich skladovú manipuláciu (max. 15 kg). TEČ zabalené v prepravných kartónových obaloch musia byť označené štítkom s vopred stanoveným množstvom údajov na identifikovanie obsahu obalu. Zhotoviteľ je povinný dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.
  9. Objednávateľ si vyhradzuje právo neprevziať Dielo alebo jeho časti, ktoré sú vadné, poškodené, inak nekompletné alebo dodané v rozpore s touto Dohodou. O zistených vadách Diela alebo jeho časti spíše objednávateľ protokol, ktorý podpíšu zástupcovia oboch Zmluvných strán.
  10. Objednávateľ a zhotoviteľ sa dohodli, že za účelom overenia a preukázania dodržiavania zhody a kvality Diela v procese výroby, budú skúšky Diela vykonané podľa normy STN ISO 7591 a technickej špecifikácie podľa Prílohy č. 1 tejto Dohody overením vykonaným skúšobňou akreditovanou v Európskej únii podľa STN EN ISO/IEC 17025:2018-06 alebo novšej. Výsledky skúšok – Protokol o skúške, alebo certifikát musí byť predložený objednávateľovi výhradne v slovenskom alebo českom jazyku, alebo v úradnom/overenom preklade do týchto jazykov.

Skúšky budú vykonané vždy dvakrát v príslušnom kalendárnom roku, pričom predmet skúšok je stanovený nasledovne:

1. Predmet skúšok:

Skúška č. 1

Skúška bude vykonaná v súlade s prílohou A (normatívna) podľa článku „A2 Skúšky“ normy STN ISO 7591.

K predmetnej skúške bude použitých 10 kusov vzoriek typu X rozmer 520 x 110 mm, biely podklad čierne písmo, podľa článku „A 1 Odoberanie vzoriek„ normy STN ISO 7591.

Vybraté vzorky v definitívnom vyhotovení odovzdá zhotoviteľ do skúšobne  vykonávateľa skúšky v plnom rozsahu podľa Prílohy A (normatívna) a jej článku „A 1 Odoberanie vzoriek„ normy STN ISO 7591.

Skúška č. 2

Táto skúška bude vykonaná v súlade s normou STN ISO 7591 a jej Prílohou A (normatívna) podľa článku „A 2 Skúšky – Vzorka č. 8“. Ide o skúšku rozmerov, tvaru písmen a číslic v súlade s existujúcimi predpismi kompetentných národných orgánov.

K predmetnej skúške bude použitý jeden kus EČ typu Y rozmerov 340 x 200 mm, biely podklad čierne písmo, v definitívnom vyhotovení a jeden kus EČ typu Z rozmerov 240 x 150 mm, biely podklad čierne písmo, v definitívnom vyhotovení.

Vybraté vzorky v definitívnom vyhotovení odovzdá zhotoviteľ do skúšobne vykonávateľa skúšky v plnom rozsahu podľa Prílohy A (normatívna) a jej článku „A 1 Odoberanie vzoriek„ normy STN ISO 7591.

2. Vzorky podľa odseku 1. tohto bodu tejto Dohody predstavujú bežnú produkciu výroby EČ zo štvrťročnej špecifikácie na I. štvrťrok a III. štvrťrok príslušného kalendárneho roka. Objednávateľ náhodným spôsobom vyberá vzorky zo skladových zásob bežnej produkcie prvého štvrťroka, resp. tretieho štvrťroka u zhotoviteľa.

3. Objednávku na vykonanie skúšok v plnom rozsahu podľa STN ISO 7591 uplatní zhotoviteľ u vykonávateľa skúšok.

4. Náklady na vykonanie skúšok hradí zhotoviteľ v plnom rozsahu.

5. Protokol o výsledku skúšok vypracovaný vykonávateľom skúšky  predloží zhotoviteľ objednávateľovi zo štvrťročnej špecifikácie (i) na I. štvrťrok najneskoršie do konca II. štvrťroka príslušného kalendárneho roka, t.j. do 30. júna a (ii) na III. štvrťrok najneskoršie do konca IV. štvrťroka príslušného kalendárneho roka, t.j. do 31. decembra. Porušenie záväzku zhotoviteľa podľa tohto bodu tejto Dohody znamená podstatné porušenie tejto Dohody zhotoviteľom.

**Čl. V**

**Miesto plnenia**

* 1. Zmluvné strany sa dohodli, že miesto plnenia, resp. miesto dodania Diela sú sídla oprávnených zástupcov objednávateľa, ktorými sú najmä Okresné dopravné inšpektoráty, Krajské dopravné inšpektoráty, Centrum logistického zabezpečenia administratívnych činností MV SR Slovenská Ľupča a Odbor dokladov a evidencií Prezídia Policajného zboru, ako sú uvedené v Prílohe č. 3 tejto Dohody (ďalej len „**Oprávnení zástupcovia objednávateľa**“). Objednávateľ ako aj Oprávnení zástupcovia objednávateľa sú povinní prevziať Dielo v pracovných dňoch od 08:00 hod. do 15:00 hod. Objednávateľ si vyhradzuje právo zmeniť miesta plnenia uvedené v Prílohe č.3 podľa svojich potrieb a oznámiť to písomne Dodávateľovi.
  2. Zhotoviteľ je povinný najneskôr do štrnástich (14) dní od doručenia štvrťročnej špecifikácie výroby a dodania TEČ podľa čl. IV bod 4.3 tejto Dohody, doručiť elektronicky objednávateľovi na schválenie Plán expedícií týkajúci sa štvrťročnej špecifikácie. Objednávateľ je do siedmich (7) dní oprávnený Plán expedícií pripomienkovať a upraviť a zaslať zhotoviteľovi.
  3. Zhotoviteľ je povinný dodať Dielo v termíne uvedenom v Pláne expedícií vyhotovenom pre celú štvrťročnú špecifikáciu, určenom zhotoviteľom, na základe preberacích, resp. odovzdávajúcich protokolov (dodacích listov) a je povinný všetkými dostupnými prostriedkami chrániť záujmy objednávateľa voči škodám, ktoré by mohli vzniknúť pri preprave, a to najmä pred poškodením, odcudzením alebo zneužitím doručovaného Diela. Dodávky Diela na konkrétny štvrťrok, ktoré sú špecifikované podľa čl. IV bod 4.3. tejto Dohody sa budú realizovať podľa Plánu expedícií priebežne so začiatkom plnenia jeden mesiac pred začatím konkrétneho kalendárneho štvrťroka a posledná dodávka Diela podľa špecifikácie na konkrétny štvrťrok kalendárneho roka sa bude realizovať najneskôr posledný deň druhého mesiaca daného kalendárneho štvrťroka. Doručovanie Diela ako štvrťročných špecifikácií je zhotoviteľ povinný písomne odsúhlasovať s Oprávnenými zástupcami objednávateľa minimálne sedem (7) kalendárnych dní vopred a dodanie môže uskutočniť až po odsúhlasení dátumu, času a miesta vykládky a oznámení identifikácie preberajúcej osoby Oprávneného zástupcu objednávateľa.
  4. Zhotoviteľ je povinný realizovať fyzické dodanie Diela výhradne tak, aby pri výrobe a skladovaní Diela až do dodania Diela Oprávneným zástupcom objednávateľa, mal zhotoviteľ nad Dielom, ako aj polotovarmi Diela priamy dosah používaním vozidiel s monitorovaním pohybu, zabezpečením nákladného priestoru pred neoprávnenou manipuláciou a pre prepravu polotovarov Diela a Diela ako štvrťročných špecifikácií aj používaním personálu s oprávnením na ochranu majetku a ochranu majetku pri preprave. Polotovarom Diela sa rozumie (i) vyrobenie podkladu tabuľky, (ii) nalaminovanie fólie na podklad tabuľky, (iii) umiestnenie alfanumerických znakov na tabuľku, (iv) umiestnenie bezpečnostných prvkov na tabuľku a (v) zafarbenie alfanumerických znakov tabuľky.

**Čl. VI**

**Povinnosti zhotoviteľa**

* 1. Zhotoviteľ je povinný pri plnení tejto Dohody postupovať so všetkou odbornou starostlivosťou, ktorú možno od zhotoviteľa požadovať. Zhotoviteľ sa zaväzuje dodržiavať pri plnení tejto Dohody všetky všeobecne záväzné právne predpisy platné na území Slovenskej republiky, ako aj záväzné technické normy, na ktoré odkazuje táto Dohoda a interné predpisy objednávateľa, s ktorými bol objednávateľom oboznámený, a na ktorých dodržiavaní objednávateľ trvá.
  2. Zhotoviteľ sa zaväzuje dodržiavať aj všetky bezpečnostné predpisy, zároveň zabezpečí poučenie osôb plniacich túto Dohodu na strane zhotoviteľa o všeobecne záväzných právnych predpisoch platných na území Slovenskej republiky upravujúcich bezpečnosť a ochranu zdravia pri práci, povinností z pracovnoprávnych predpisov, všeobecne záväzných právnych predpisoch platných na území Slovenskej republiky, ktoré upravujú zákaz nelegálnej práce, pričom zodpovedá za ich dodržiavanie týmito osobami a znáša prípadné dôsledky porušenia týchto predpisov.
  3. Zhotoviteľ je povinný plniť riadne a včas svoje povinnosti podľa tejto Dohody a dodržiavať pokyny objednávateľa. Zhotoviteľ je povinný upozorniť objednávateľa bez zbytočného odkladu na nedostatočnú súčinnosť objednávateľa a/alebo tretích osôb, nevhodnú povahu pokynov alebo na ich rozpor s ustanoveniami tejto Dohody a/alebo ustanoveniami všeobecne záväzných právnych predpisov platných na území Slovenskej republiky, ak zhotoviteľ mohol túto nevhodnosť, resp. rozpor zistiť pri vynaložení všetkej odbornej starostlivosti. Ak nedostatočná súčinnosť objednávateľa a/alebo tretích osôb, nevhodné alebo s touto Dohodou a/alebo všeobecne záväznými právnymi predpismi platnými na území Slovenskej republiky rozporné pokyny prekážajú v riadnom plnení tejto Dohody, je zhotoviteľ povinný jej splnenie v nevyhnutnom rozsahu prerušiť do doby poskytnutia potrebnej súčinnosti objednávateľa a/alebo tretích osôb, zmeny predmetného pokynu alebo písomného oznámenia, že objednávateľ trvá na plnení tejto Dohody podľa daných pokynov. Lehota určená na plnenie sa predlžuje o dobu, po ktorú bolo potrebné prerušiť plnenie podľa tejto Dohody. Pre vylúčenie pochybností zhotoviteľ si nemôže uplatňovať voči objednávateľovi akúkoľvek finančnú náhradu za prerušenie plnenia alebo prestoje vo vzťahu k prerušenému plneniu.
  4. Ak zhotoviteľ bude pri plnení povinností podľa tejto Dohody využívať zabezpečené sieťové pripojenie (VPN) objednávateľa a/alebo tretích osôb, je povinný rešpektovať bezpečnostné smernice a iné vnútorné predpisy objednávateľa a/alebo tretích osôb pre túto VPN.
  5. Zhotoviteľ je povinný pri plnení tejto Dohody dodržiavať zásady poctivého obchodného styku a zdržať sa akéhokoľvek konania, ktoré by mohlo byť posúdené ako konanie v rozpore s dobrými mravmi hospodárskej súťaže a vo vzťahu k svojim subdodávateľom sa zdržať nekalej obchodnej praxe.
  6. Zhotoviteľ berie na vedomie a súhlasí s oprávnením objednávateľa a orgánov vykonávajúcich na základe zákona kontrolu u objednávateľa vykonávať kontrolu/audit dodržiavania povinností podľa tejto Dohody u zhotoviteľa alebo u ktoréhokoľvek subjektu, ktorý poskytuje plnenia podľa Dohody na strane zhotoviteľa. Zhotoviteľ umožní vstup do kontrolovaných objektov oprávnenej osobe objednávateľa. Porušenie tejto povinnosti je podstatným porušením tejto Dohody.
  7. Zhotoviteľ je povinný do pätnástich (15) dní odo dňa nadobudnutia účinnosti tejto Dohody predložiť objednávateľovi neodvolateľnú a bezpodmienečnú bankovú záruku vystavenú medzinárodne uznávanou bankou (ďalej len „**banka**“) vo forme, ktorú vopred schváli objednávateľ, ktorou sa banka bez ohľadu na akékoľvek námietky zaručuje splniť akékoľvek a všetky záväzky zhotoviteľa podľa tejto Dohody až do celkovej čiastky 350 000,- EUR (slovom: tristopäťdesiattisíc euro) po obdržaní písomnej výzvy zo strany objednávateľa, a to do piatich (5) pracovných dní na bankový účet uvedený vo výzve. Písomná výzva musí obsahovať vyhlásenie, že záväzok/záväzky podľa tejto Dohody nebol/neboli riadne splnené zhotoviteľom s uvedením príslušného nesplneného záväzku/záväzkov. Táto banková záruka nie je podmienená vymáhaním alebo uplatňovaním práv a nárokov objednávateľa voči zhotoviteľovi podľa Dohody a/alebo zákona. Banková záruka bude platná počas celej doby trvania tejto Dohody a deväťdesiat (90) dní po jej skončení. V prípade uplatnenia práva Objednávateľa použiť bankovú záruku na uspokojenie svojej pohľadávky podľa tejto Dohody (ďalej len „**Čerpanie bankovej záruky**“) je Zhotoviteľ povinný doplniť bankovú záruku o čiastku, ktorá bola použitá na Čerpanie bankovej záruky. Zhotoviteľ je povinný vykonať doplnenie bankovej záruky podľa predchádzajúcej vety do tridsať (30) dní odo dňa Čerpania bankovej záruky a v tejto lehote objednávateľovi predložiť listinu preukazujúcu splnenie tejto povinnosti, pokiaľ Zmluvné strany nedohodnú inú lehotu. Uplatnením práva objednávateľa použiť bankovú záruku na uspokojenie svojej pohľadávky podľa Dohody nie je dotknuté právo objednávateľa odstúpiť od Dohody. Porušenie ktoréhokoľvek záväzku zhotoviteľa podľa tohto bodu tejto Dohody znamená podstatné porušenie tejto Dohody zhotoviteľom.
  8. Bezpečnostné opatrenia.
     1. Zhotoviteľ je povinný pri zhotovovaní TEČ urobiť potrebné bezpečnostné opatrenia, najmä zabezpečiť:

a) reflexné fólie, určené pre zhotovovanie TEČ, polotovarov TEČ a zhotovených TEČ proti odcudzeniu alebo strate pred ich odovzdaním objednávateľovi,

b) zabezpečenie výrobnej linky proti neoprávnenému zhotovenie TEČ.

Zhotoviteľ je povinný umožniť povereným zamestnancom objednávateľa vykonať v sprievode poverenej osoby zo strany zhotoviteľa kontrolu dodržiavania týchto povinností, vždy keď o to objednávateľ požiada.

* + 1. Zhotoviteľ je povinný písomne nahlásiť objednávateľovi každé odcudzenie alebo stratu TEČ v priebehu plnenia predmetu tejto Dohody pred ich odovzdaním objednávateľovi, a to najneskôr do dvoch (2) pracovných dní odo dňa zistenia odcudzenia alebo straty.

6.8.3. Zhotoviteľ nie je bez predchádzajúceho písomného súhlasu objednávateľa oprávnený:

a) vzorky TEČ ani TEČ poskytnúť tretej osobe, okrem prípadov stanovených touto Dohodou,

b) zhotovovať TEČ pre inú osobu, než je objednávateľ; pre vylúčenie všetkých pochybností Zmluvné strany vyhlasujú, že obmedzenie zhotoviteľa zhotovovať TEČ pre inú osobu, než objednávateľa sa vzťahuje len na výrobu TEČ v podobe podľa tejto Dohody a nijako neobmedzuje zhotoviteľa v možnosti zhotovovať registračné značky v iných krajinách, ako je Slovenská republika.

* 1. Zhotoviteľ vyhlasuje, že v čase uzatvorenia tejto Dohody má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“).
  2. Zhotoviteľ sa zaväzuje vyrábať TEČ výhradne v množstvách a špecifikáciách určených objednávateľom a svojimi internými opatreniami zabrániť rizikám neoprávnenej výroby a/alebo distribúcie TEČ. Porušenie záväzku zhotoviteľa podľa predchádzajúcej vety a záväzkov uvedených v bode 6.8. tohto článku tejto Dohody znamená podstatné porušenie tejto Dohody zhotoviteľom.

**Čl. VII**

**Subdodávatelia**

* 1. Zhotoviteľ je oprávnený zadať plnenie podľa tejto Dohody alebo jeho časť ďalším tretím osobám vrátane Subdodávateľov výroby (ďalej len „**subdodávateľ**“), a to iba na základe predchádzajúceho oznámenia zhotoviteľa objednávateľovi. V takomto prípade zhotoviteľ zodpovedá rovnako, akoby Dohodu plnil sám.
  2. Ak zhotoviteľ použije na plnenie tejto Dohody subdodávateľov, o ktorých má vedomosť v čase podpisu tejto Dohody, tvorí ich zoznam Prílohu č. 4 tejto Dohody. Zhotoviteľ je povinný objednávateľovi oznámiť akúkoľvek zmenu údajov u subdodávateľov, uvedených v Prílohe č. 4 tejto Dohody, a to bezodkladne, najneskôr do pätnástich (15) dní odo dňa účinnosti týchto zmien.
  3. Zhotoviteľ zodpovedá za odbornú starostlivosť pri výbere subdodávateľa ako aj za práce vykonané a zabezpečené na základe zmluvy o subdodávke.
  4. Zhotoviteľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom zhotoviteľa v zmysle Zákona o registri partnerov verejného sektora.
  5. Pre zamedzenie pochybností, v prípade aktualizácie Prílohy č. 4 tejto Dohody, t. j. zmena údajov o subdodávateľoch, resp. zmena a/alebo doplnenie subdodávateľa, nie je potrebné vyhotoviť dodatok k tejto Dohode. Takúto informáciu preukáže zhotoviteľ objednávateľovi minimálne desať (10) dní pred plánovanou zmenou.

**Čl. VIII**

**Záručné podmienky a zodpovednosť za vady Diela**

* 1. Zhotoviteľ sa zaväzuje, že Dielo, vrátane akejkoľvek jeho časti, bude objednávateľovi dodané v súlade a v rozsahu, v kvalite a za podmienok dohodnutých v tejto Dohode a v jej prílohách. Zhotoviteľ nesie objektívnu zodpovednosť, bez možnosti jej zbavenia, za bezchybnú funkčnosť dodaného Diela, vrátane akejkoľvek jeho časti, ak v tejto Dohode nie je uvedené inak.
  2. Zhotoviteľ zodpovedá za vady, ktoré má dodané Dielo, vrátane jeho časti v okamihu dodania (odovzdania) Diela, a/alebo jeho časti, a to aj v prípade, keď sa vada stane zjavnou (objednávateľ ju objaví) až po tomto okamihu a počas záručnej doby.
  3. Zmluvné strany sa dohodli, že záručná doba na Dielo podľa tejto Dohody je sedem (7) rokov, ak v tejto Dohode nie je uvedené inak. Záručná doba na príslušenstvo – náhradné diely tabuliek s EČ a EČVL s bielym a svetlo zeleným podkladom vyrobeným zo zmesi polykarbonátu a polyesteru vyžarujúcich svetlo pri zapnutom osvetlení vozidla a ich duplikátov je dva (2) roky. Záručná doba začína plynúť odo dňa riadneho dodania Diela.
  4. Zhotoviteľ sa zaväzuje záručné vady Diela, vrátane akejkoľvek jeho časti bezodplatne a bezodkladne odstrániť, najneskôr do tridsať (30) dní od oznámenia vady zhotoviteľovi (reklamácia), ak nebude dohodnuté inak. V prípade neodstrániteľnej vady, alebo v prípade inej vady ak to zhotoviteľ považuje za účelnejšie, zhotoviteľ v lehote podľa predchádzajúcej vety dodá objednávateľovi nové Dielo.
  5. Záručná doba sa nevzťahuje na vady, ktoré boli spôsobené nesprávnou manipuláciou objednávateľa, skladovaním, resp. nakladaním s Dielom v rozpore so záväznými pokynmi a inštrukciami zhotoviteľa (najmä podrobným návodom na použitie).
  6. Objednávateľovi nevzniká právo z vád Diela alebo jeho časti voči zhotoviteľovi, ak zistenú vadu neoznámi včas, bez zbytočného odkladu zhotoviteľovi po tom, čo ju zistil alebo mohol zistiť pri vynaložení odbornej starostlivosti.

**Čl. IX**

**Vlastnícke právo a nebezpečenstvo vzniknutej škody**

* 1. Vlastnícke právo k Dielu alebo jeho časti prechádza na objednávateľa prevzatím Diela alebo jeho časti na základe podpísaného dodacieho listu.
  2. Nebezpečenstvo škody na Diele, resp. jeho časti prechádza na objednávateľa dňom ich prevzatia (podpisom dodacieho listu) podľa tejto Dohody, ak v tejto Dohode nie je výslovne uvedené inak.

**Čl. X**

**Sankcie**

* 1. V prípade omeškania zhotoviteľa s dodaním Diela pri štvrťročných špecifikáciách podľa čl. IV bod 4.2. tejto Dohody vzniká objednávateľovi právo účtovať zhotoviteľovi zmluvnú pokutu vo výške 0,05 % z ceny nedodaného Diela (bez DPH) alebo jeho časti za každý aj začatý deň omeškania.
  2. V prípade omeškania objednávateľa s úhradou faktúry doručenej podľa čl. III bod 3.8. tejto Dohody, vzniká zhotoviteľovi právo účtovať objednávateľovi úroky z omeškania v zákonom stanovenej výške za každý aj začatý deň omeškania.
  3. V prípade omeškania zhotoviteľa s odstránením vád Diela a/alebo v prípade omeškania zhotoviteľa s výmenou vadného Diela za nové dielo v lehote podľa čl. VIII bod 8.4. tejto Dohody vzniká objednávateľovi právo účtovať zhotoviteľovi zmluvnú pokutu vo výške 50,- EUR (slovom: päťdesiat eur) za každý aj začatý deň omeškania za každú jednotlivú reklamáciu objednávateľa.
  4. V prípade omeškania zhotoviteľa s dodaním Diela podľa čl. IV bod 4.4.4. tejto Dohody, t.j. TEČ zadané jednotlivo denne, je zhotoviteľ povinný zaplatiť objednávateľovi zmluvnú pokutu vo výške 20 EUR (slovom: dvadsať eur) za každú omeškanú TEČ za každý deň omeškania.
  5. Ak zhotoviteľ poruší ktorúkoľvek zmluvnú povinnosť uvedenú v čl. VI bod 6.8, 6.9 a 6.10 tejto Dohody, je povinný zaplatiť objednávateľovi zmluvnú pokutu vo výške 1.000,- EUR (slovom: jedentisíc eur) za každé jednotlivé porušenie.
  6. Uplatnením nárokov objednávateľa voči zhotoviteľovi na zaplatenie zmluvných pokút podľa tohto článku tejto Dohody nie sú dotknuté jej nároky na náhradu škody, a to vo výške presahujúcej tieto zmluvné pokuty. Zhotoviteľ je povinný uplatnené zmluvné pokuty uhradiť v lehote do tridsať (30) dní od doručenia oznámenia o porušení zmluvnej povinnosti.

# 

# Čl. XI

# Spracúvanie osobných údajov

* 1. Zmluvné strany berú na vedomie, že pri plnení tejto Dohody môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Dohody ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov).

# 

# Čl. XII

# Komunikácia Zmluvných strán a osobitné dojednania

* 1. Zmluvné strany sa dohodli, že akékoľvek oznámenia/písomnosti jednej Zmluvnej strany adresované druhej Zmluvnej strane budú doručené na adresy uvedené v záhlaví tejto Dohody, ak v tejto Dohode nie je uvedené inak alebo ak sa Zmluvné strany nedohodnú inak. Písomnosti odoslané druhej Zmluvnej strane na adresu jej sídla uvedenú v tejto Dohode alebo neskôr písomne oznámenú, sa považujú za doručené a prevzaté druhou Zmluvnou stranou (i) prevzatím, (ii) odmietnutím ich prevzatia alebo (iii) po uplynutí troch (3) dní od uloženia na pošte, prostredníctvom doporučenej pošty alebo prostredníctvom kuriéra.
  2. Objednávateľ a zhotoviteľ sa zaväzujú bezodkladne písomne oznámiť druhej Zmluvnej strane akúkoľvek zmenu svojich kontaktných údajov, pričom zmena je účinná odo dňa nasledujúceho po doručení takéhoto oznámenia.
  3. Jazyk tejto Dohody a celej komunikácie medzi objednávateľom a zhotoviteľom je slovenský jazyk, ak sa Zmluvné strany nedohodnú inak.
  4. Pre vylúčenie pochybností, oznámenie o zmene kontaktných údajov, najmä mien osôb, adries sídla, elektronickej pošty, telefonických kontaktov sa nepovažuje za zmenu tejto Dohody, resp. jej príloh. V prípade zmeny čísla bankového účtu na strane zhotoviteľa sa Zmluvné strany zaväzujú uzatvoriť písomný dodatok k tejto Dohode v súlade s čl. XIV bod 14.3. tejto Dohody.
  5. Zhotoviteľ bez predchádzajúceho písomného súhlasu objednávateľa nie je oprávnený postúpiť, ani inak nakladať s pohľadávkami vyplývajúcimi mu z tejto Dohody. Zhotoviteľ nie je oprávnený jednostranne si započítať akékoľvek svoje pohľadávky voči objednávateľovi vyplývajúce mu z tejto Dohody voči pohľadávkam objednávateľa. Postúpenie alebo započítanie pohľadávky v rozpore s týmto bodom Dohody je neplatné.
  6. Objednávateľ je oprávnený započítať si svoje pohľadávky vzniknuté na základe tejto Dohody (vrátane pohľadávok na zmluvné pokuty a náhradu škody) voči pohľadávkam zhotoviteľa voči objednávateľovi iba na základe osobitnej písomnej dohody o započítaní pohľadávok štátu pri splnení podmienok ustanovených v § 8 ods. 1 zákona č.374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov.

**Čl. XIII**

**Zánik Dohody**

* 1. Túto Dohodu je možné skončiť:

13.1.1. písomnou dohodou Zmluvných strán,

13.1.2. písomným odstúpením od tejto Dohody v prípadoch stanovených touto Dohodou alebo z dôvodov ustanovených zákonom,

13.1.3. písomnou výpoveďou zo strany objednávateľa, pričom Dohodu môže objednávateľ písomne vypovedať bez udania dôvodu s trojmesačnou výpovednou lehotou. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.

## Objednávateľ je oprávnený písomne odstúpiť od tejto Dohody v prípade, ak:

## si zhotoviteľ aj napriek predchádzajúcemu písomnému upozorneniu nesplní svoje povinnosti vyplývajúce mu z tejto Dohody, pričom k takémuto porušeniu Dohody dôjde opakovane (viac ako trikrát a nemusí sa jednať o rovnaké porušenie), alebo

## sa zhotoviteľ opakovane (viac ako trikrát) omešká s dodaním Diela pri štvrťročných špecifikáciách, resp. ich časti o viac ako 15 kalendárnych dní po stanovenom termíne, alebo

## sa zhotoviteľ stane spoločnosťou v kríze v zmysle § 67a Obchodného zákonníka, je v úpadku (konkurz, reštrukturalizácia) alebo ak zhotoviteľ vstúpil do likvidácie, preruší alebo skončí svoju podnikateľskú činnosť, alebo

## zhotoviteľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním, alebo

## u zhotoviteľa došlo k predaju podniku súvisiaceho s predmetom tejto Dohody.

## Zmluvné strany sa dohodli, že podstatné porušenie tejto Dohody na strane zhotoviteľa je aj neplnenie jeho záväzku týkajúceho sa doby plnenia, plniť predmet v dohodnutých termínoch podľa tejto Dohody, a to v prípade ak sa omešká s dodaním ktorejkoľvek dodávky TEČ objednávateľovi viac ako 30 dní po stanovenom termíne alebo  ak bude omeškanie s dodaním ktorejkoľvek dodávky TEČ väčšie ako 25 % objemu dohodnutého množstva TEČ na príslušný kalendárny štvrťrok; to neplatí ak objednávateľ nedoručí zhotoviteľovi písomnú objednávku s presnou špecifikáciou dodania Diela pre konkrétny kalendárny štvrťrok kalendárneho roka podľa čl. IV bod 4.3. tejto Dohody.

## Odstúpením od tejto Dohody niektorej zo Zmluvných strán sa táto Dohoda zrušuje ku dňu doručenia odstúpenia druhej Zmluvnej strane. V prípade odstúpenia od tejto Dohody si Zmluvné strany ponechajú doposiaľ akceptované plnenia, vykonané v súlade s podmienkami uvedenými v tejto Dohode a jej prílohách a úhrady za ne. Ohľadom plnení, ktoré neboli riadne ukončené ku dňu zániku tejto Dohody (neboli doposiaľ dodané), pripraví zhotoviteľ prehľad a objednávateľ bude oprávnený, ale nie povinný ich prevziať; v prípade ich prevzatia uhradí príslušnú časť ceny zodpovedajúcej miere poskytnutia Diela podľa dohody Zmluvných strán.

## Odstúpenie od tejto Dohody sa nedotýka práva na náhradu škody, zmluvných pokút, práv vyplývajúcich zo zodpovednosti za vady, záväzkov mlčanlivosti, práv k plneniam podľa bodu 13.4. tejto Dohody a ani iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení tejto Dohody.

## Zmluvné strany sa dohodli, že úplná alebo čiastočná zodpovednosť za škodu vzniknutú druhej Zmluvnej strane zásahom vyššej moci je vylúčená, vrátane škody vyplývajúcej zo subdodávateľských vzťahov, ktorú zhotoviteľ preukázateľne nespôsobil. Vylúčená je aj zodpovednosť za škodu vzniknutú zhotoviteľovi omeškaním objednávateľa s úhradou faktúr za dodané Dielo alebo jeho časti z dôvodu preukázateľného dočasného, najviac však jednomesačného, pozastavenia alebo obmedzenia objednávateľa s nakladaním s prostriedkami štátneho rozpočtu v rozsahu stanovenom príslušnými úradnými miestami. Bez ohľadu na vyššie uvedené nie je dotknuté právo objednávateľa ani zhotoviteľa odstúpiť od Dohody aj v prípade, ak dôvod pre ktorý je odstúpenie vykonané bol daný z dôvodu vyššej moci a uvedené trvá viac ako jeden mesiac.

## V prípade podstatného porušenia tejto Dohody zhotoviteľom je objednávateľ oprávnený vykonať zmenu tejto Dohody spočívajúcu v zmene osoby zhotoviteľa, a to nahradením pôvodného zhotoviteľa (ďalej len „**Pôvodný zhotoviteľ**“) novým zhotoviteľom v súlade s § 18 Zákona o verejnom obstarávaní. Zmenu v osobe zhotoviteľa je objednávateľ oprávnený vykonať vo forme písomného dodatku k tejto Dohode, uzatvoreného medzi objednávateľom a subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na nasledujúcom mieste v poradí hodnotenia ponúk v rámci Verejného obstarávania (ďalej len „**Nový zhotoviteľ**“). Na vysporiadanie plnení medzi Pôvodným zhotoviteľom a objednávateľom sa primerane aplikujú ustanovenia bodu 13.4. tohto článku tejto Dohody.

## Zhotoviteľ súhlasí s takouto zmenou tejto Dohody, ak objednávateľ nahradí zhotoviteľa Novým zhotoviteľom podľa bodu 13.7. tohto článku tejto Dohody. Zhotoviteľ súhlasí s tým, že nadobudnutím účinnosti dodatku k Dohode prestáva byť Zmluvnou stranou tejto Dohody a Zmluvnou stranou tejto Dohody sa stáva Nový zhotoviteľ.

## Pôvodný zhotoviteľ je povinný bezodkladne, najneskôr do piatich (5) pracovných dní od oznámenia objednávateľa, za účelom zmeny tejto Dohody podľa bodu 13.7. tohto článku Dohody poskytnúť objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie tejto Dohody do okamihu zmeny v osobe zhotoviteľa, odovzdať objednávateľovi všetky potrebné informácie a dokumenty v súvislosti s dodaným plnením podľa tejto Dohody tak, aby nedošlo k vzniku škody alebo inej ujmy objednávateľovi.

## V prípade omeškania Pôvodného zhotoviteľa s plnením povinnosti podľa bodu 13.9. tohto článku Dohody (neposkytnutie súčinnosti) vzniká objednávateľovi za každý začatý deň omeškania nárok na zaplatenie zmluvnej pokuty zo strany Pôvodného zhotoviteľa vo výške 5.000,- EUR (slovom: päťtisíc euro). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

**Čl. XIV**

**Spoločné a záverečné ustanovenia**

* 1. Táto Dohoda sa uzatvára na dobu určitú, a to 48 mesiacov odo dňa nadobudnutia účinnosti tejto Dohody. Táto Dohoda nadobúda účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade s  § 47a ods. 1 zákona č. 40/1964 Zb. Občianskeho zákonníka.
  2. Zhotoviteľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
  3. Túto Dohodu možno dopĺňať alebo meniť iba formou písomných dodatkov k tejto Dohode v súlade s ustanovením § 18 Zákona o verejnom obstarávaní, pričom tieto musia byť číslované chronologicky, v časovom poradí, ktoré sa po podpísaní oboma Zmluvnými stranami stávajú neoddeliteľnou súčasťou tejto Dohody. Dohodu je možné zrušiť len písomne.
  4. Táto Dohoda je vyhotovená v štyroch (4) vyhotoveniach, z ktorých každé vyhotovenie má platnosť originálu, pričom každá zo Zmluvných strán obdrží dve (2) vyhotovenia.
  5. Práva a povinnosti, ktoré vznikli na základe tejto Dohody, alebo v súvislosti s touto Dohodou sa riadia Obchodným zákonníkom v znení neskorších predpisov a ďalšími všeobecne záväznými právnymi predpismi Slovenskej republiky platnými a účinnými v čase rozhodujúcom pre posúdenie vzniku, zmeny alebo zániku práv a povinností a s prihliadnutím na intertemporálne ustanovenia týchto právnych predpisov. Spory vzniknuté z tejto Dohody a/alebo na základe tejto Dohody rozhodujú súdy Slovenskej republiky.
  6. Pokiaľ by sa ktorékoľvek ustanovenie tejto Dohody stalo neplatným, nespôsobuje to neplatnosť tejto Dohody ako celku. Pokiaľ nastane situácia podľa predchádzajúcej vety, Zmluvné strany nahradia toto neplatné ustanovenie iným ustanovením, ktoré sa mu svojím obsahom a účelom bude čo najviac približovať.
  7. Zmluvné strany vyhlasujú, že sa v plnom rozsahu oboznámili s obsahom znenia tejto Dohody, že jej obsahu porozumeli a na znak súhlasu s jej obsahom ju štatutárni zástupcovia obidvoch Zmluvných strán vlastnoručne podpisujú.

Za Objednávateľa: Za Zhotoviteľa:

V ............................. dňa ................ V ............................. dňa ................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_